stanford-oval/wikipedia huggingface dataset:
Myanmar kesäolympialaisissa 2016
Joukkue > Uinti

Uintiin osallistui kaksi urheilijaa. Thint Myaat kilpaili miesten 100 metrin perhosuinnissa. Hän oli alkueränsä kolmas ajalla 1:02,54, joka oli hitain aika karsinnoissa. Thet Ei Ei kilpaili naisten 50 metrin vapaauinnissa. Hän voitti alkueränsä ajalla 30,25, mutta tämä ei riittänyt välieriin, vaan hän jäi sijalle 70.
Joukkue > Yleisurheilu

Yleisurheiluun osallistui kaksi urheilijaa. San Naing kilpaili miesten 5 000 metrin kilpailussa. Hän oli alkueränsä toiseksi viimeinen ajalla 15:51.05. Myint Swe Li osallistui naisten 800 metrin kilpailuun. Hän oli alkueränsä seitsemäs ajalla 2:16.98.
Jouko Paunio

Jouko Juhani Kyösti Paunio (18. toukokuuta 1928 Helsinki – 19. kesäkuuta 2007 Espoo) oli suomalainen taloustieteilijä. Hän oli Helsingin yliopiston kansantaloustieteen professori 1966–1993 ja Suomen Akatemian tutkijaprofessori 1972–1975. Hänen tutkimusalaansa olivat inflaatio-, työllisyys- ja maksutaseongelmat. Paunio kuului suomalaisten taloustieteilijöiden O-ryhmään.
Hänen veljiään olivat professorit Ilkka Paunio ja Keijo Paunio.
Aiheesta muualla

Honkapohja, S., Koskela, E., Pekkarinen, J. & Suvanto, S.: Professori Jouko Paunio in memoriam. Kansantaloudellinen aikakauskirja, 2007, 103(3). vsk, s. 372-374.  Artikkelin verkkoversio.
Judith Keppel

| Judith Keppel |
| --- | --- |
 Judith Keppel vuonna 2008.
Henkilötiedot
Muut nimet:  Judith Cynthia Aline Keppel
Syntynyt: 18. elokuuta 1942 
Lapset:  3
Judith Cynthia Aline Keppel (s. 18. elokuuta 1942)  on brittiläinen tietokilpailukilpailija, joka oli ensimmäinen henkilö, joka voitti miljoona puntaa brittiläisessä versiossa Haluatko miljonääriksi? -ohjelmasta. Hän esiintyi ennen BBC Twossa, nykyään Channel 5:ssä esitetyssä tietokilpailuohjelmassa Eggheads sen alkamisesta vuodesta 2003 alkaen, kunnes hän jäi pois sarjasta vuonna 2022.
Käännös suomeksi
Jordan 191

| Jordan 191 |
| --- | --- |

Talli:   Jordan
Suunnittelija(t):   Gary Anderson
Kuljettajat:  32.  Bertrand Gachot  32.  Michael Schumacher  32.  Roberto Moreno  32.  Alessandro Zanardi  33.  Andrea de Cesaris
Teknisiä tietoja
Renkaat:  G Goodyear
Polttoaine:  BP
Runko:  hiilikuitumonokokki
Moottori:  vapaasti hengittävä Fordin HB 3.5 V8
Voimansiirto:  Jordan 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Yhdysvaltain GP 1991
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  13
Jordan 191 oli brittiläisen Gary Andersonin suunnittelema ja Jordanin käyttämä auto kaudella 1991. Autoa ajoi Bertrand Gachot, Michael Schumacher, Roberto Moreno, Alessandro Zanardi ja Andrea de Cesaris.
Talli käytti Goodyearin renkaita ja Fordin kahdeksansylinterisiä moottoreita. Jarrut tallille valmisti Hitco. Auto painoi 505 kg. Auto muistetaan myös vihreästä värityksestään, jota koristivat 7 Up-sponsorin logot.
Kausi alkoi heikosti, sillä kumpikaan kuljettajista ei päässyt maaliin neljässä ensimmäisessä GP:ssa. Gachot kuitenkin sai sijoitukset Yhdysvaltain ja Brasilian GP:sta, koska hän keskeytti aivan kilpailun lopussa.
Kauden viidennessä kilpailussa, Kanadan GP:ssa, molemmat kuljettajat avasivat pistetilinsä. De Cesaris oli maalissa neljäs ja Gachot viides. De Cesaris ajoi pisteille kahdessa seuraavassakin kilpailussa ollen neljäs ja kuudes. Gachot keskeytti molemmissa, mutta oli puolestaan kuudes Britannian ja Saksan GP:ssa, joista jälkimmäisessä de Cesaris oli hänen edellään viides. Jordan saavutti historiansa ensimmäisen nopeimman kierroksen Unkarin GP:ssa.
Gachot joutui jättämään kuljettajan paikkansa kesken kauden, kun hän sai vankeustuomion tapeltuaan taksikuskin kanssa Lontoossa. Hänet korvasi saksalainen Michael Schumacher, joka teki F1-debyyttinsä Belgian GP:ssa. Schumacherin Jordan-ura jäi kuitenkin yhden kilpailun mittaiseksi hänen siirryttyään Benettonille. Benettonilta Jordanille vaihdossa tuli Roberto Moreno, mutta hän kilpaili tallissa vain kahden kilpailun ajan. Loppukaudella tallin toista autoa ajoi Alex Zanardi. Pisteitä ei loppukaudella enää saavutettu.
Jordan sijoittui valmistajien MM-sarjassa viidenneksi 13 MM-pisteellä.
Formula 1 -tulokset

Lihavointi tarkoittaa paalupaikkaa, kursivointi nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1991 | Jordan | Ford Cosworth V8 | G |  | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN | AUS | 13 | 5. |
| 1991 | Jordan | Ford Cosworth V8 | G |   Bertrand Gachot | 10 | 13 | Kesk. | 8 | 5 | Kesk. | Kesk. | 6 | 6 | 9 |  |  |  |  |  |  | 13 | 5. |
| 1991 | Jordan | Ford Cosworth V8 | G |   Michael Schumacher |  |  |  |  |  |  |  |  |  |  | Kesk. |  |  |  |  |  | 13 | 5. |
| 1991 | Jordan | Ford Cosworth V8 | G |   Roberto Moreno |  |  |  |  |  |  |  |  |  |  |  | Kesk. | 10 |  |  |  | 13 | 5. |
| 1991 | Jordan | Ford Cosworth V8 | G |   Alessandro Zanardi |  |  |  |  |  |  |  |  |  |  |  |  |  | 9 | Kesk. | 9 | 13 | 5. |
| 1991 | Jordan | Ford Cosworth V8 | G |   Andrea de Cesaris | DNPQ | Kesk. | Kesk. | Kesk. | 4 | 4 | 6 | Kesk. | 5 | 7 | 13 | 7 | 8 | Kesk. | Kesk. | 8 | 13 | 5. |
Aiheesta muualla

Wikimedia Commonsissa on kuvia tai muita tiedostoja aiheesta .
Jordan 191 - The Formula One Database (Arkistoitu – Internet Archive)
Jordan 191 - ChicaneF1

Jordan 191 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 1991
McLaren MP4/6
Tyrrell 020
Williams FW14
Brabham BT60Y
Footwork A11C
Footwork FA12
Lotus 102B
Fondmetal FA1ME
Fondmetal Fomet-1
Leyton House CG911
AGS JH25/JH25B
AGS JH27
Benetton B190B
Benetton B191
Dallaa 191
Minardi M191
Ligier JS35/JS35B
Ferrari 642
Ferrari 643
Lola LC91
Coloni C4
Jordan 191
Lambo 291
Jukka ja Jytämimmit

Jukka ja Jytämimmit oli vuosina 2014–2015 toiminut suomalainen rockyhtye, joka levytti yhden albumin Jytää vaan. Yhtyeen tyylin on sanottu olevan sekoitus vanhaa rock’n’rollia blues-vaikutteilla eli toisin sanoen jytää. Jukka ja Jytämimmit hajosi elokuussa 2015.
Kokoonpano

Jukka Nousiainen  – laulu ja kitara
Maria Mattila (Mara Balls)  – basso
Sini Mäenpää (Raaka-Gini) – rummut
Diskografia > Albumit

Jytää vaan (2015, Keltaiset Levyt)
Diskografia > Singlet ja EP:t

"Jytäkesä" (2014, Keltaiset Levyt)
"Jukka ja Jytämimmit" (2014, Keltaiset Levyt)
"Kuuma yö Kittilässä" (2014)
Jonathan Davis

| Jonathan Davis |
| --- | --- |
 Jonathan Davis vuonna 2016.
Henkilötiedot
Syntynyt: 18. tammikuuta 1971 (ikä 53)
Muusikko
Aktiivisena:  1993–
Tyylilajit:  Nu metal Alternative metal
Soittimet:  säkkipilli
Yhtyeet:  Korn Sexart
Levy-yhtiöt:  Immortal Records  Epic Records Virgin Records EMI
Aiheesta muualla
www.jonathandavis.com
  [ Muokkaa Wikidatassa ] [ ohje ]  
Jonathan ”Jon” Houseman Davis (s. 18. tammikuuta 1971 Bakersfield, Kalifornia) on alternative metal -yhtye Kornin johtohahmo. Davis on yhtyeen laulusolisti ja joissakin kappaleissa (muun muassa Shoots And Ladders) hän soittaa myös säkkipilliä. Davis on myös esiintynyt elokuvissa, Seeing Other People ja Kadotettujen kuningatar, joista jälkimmäiseen hän on myös säveltänyt musiikkia. Jonathanilla ja hänen entisellä vaimollaan Reneellä on vuonna 1995 syntynyt poika nimeltä Nathan. Jonathan oli naimisissa entisen pornotähden Devenin kanssa. Heillä on kaksi yhteistä poikaa, vuonna 2005 syntynyt Pirate ja vuonna 2007 syntynyt Zeppelin.
Jonathanin puoliveli Mark Chavez on ollut Ademan ja Midnight Panicin solisti.
Jonathan on näytellyt myös elokuvassa Sin-Jin Smyth, jota ei ikinä julkaistu.
Jonathan teki vuonna 2009 yhteistyötä israelilaisen psytrancepioneeri Infected Mushroomin kanssa osallistumalla heidän albumillaan Legend of the Black Shawarma kappaleen ”Smashing the Opponent” lauluosioon. Kappale julkaistiin myös levyn toistaiseksi ainoana singlenä.
Kiertueen peruuntuminen 2006 sairauden takia

Jonathan Davis joutui sairaalaan Isossa-Britanniassa kesäkuussa 2006 ennen esiintymistään Download-musiikkifestivaaleilla vakavan verisairauden, ITP:n (immunologinen trombosytopeeninen purppura) vuoksi. Tämän takia Korn joutui keskeyttämään silloisen Euroopan kiertueensa, vain muutamaa päivää ennen esiintymistään Provinssirockissa Suomessa. Sairastuttuaan ennen Download-musiikkifestivaalien keikkaa, loput Kornin jäsenistä esiintyivät useiden eri solistien avustamina: Jonathania tuurasivat muun muassa Avenged Sevenfoldin M. Shadows, Slipknotin Corey Taylor ja Triviumin Matt Heafy.
Jonathan kuitenkin toipui nopeasti ja palasi lavoille Family Values-kiertueen myötä Yhdysvalloissa. Jonathan sairastaa myös astmaa.
Filmografia > Näytellyt

The Lucky Strike (2000)
Buttman At Nudes A Poppin’ 9 (2000)
Kadotettujen kuningatar (2002)
Seeing Other People (2004)
The Still Life (2005)
Filmografia > Säveltänyt

Crow 2 – enkelten kaupunki – kappale Sean Olsen (1996)
Spawn – kappale Kick The P.A.(1997)
Tiedän, mitä teit viime kesänä – kappale Proud (1997)
End Of Days – kappale Camel Song (1997)
Charlien enkelit – kappale Blind (2000)
Kadotettujen kuningatar (2002)
Lara Croft Tomb Raider: Elämän lähde – kappale Did My Time (2003)
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Juri Kazakov

Juri Pavlovitš Kazakov (ven. Юрий Павлович Казаков; 8. elokuuta 1927 Moskova – 29. marraskuuta 1982) oli neuvostoliittolainen kirjailija ja jazzmuusikko. Kazakov nousi novelli- ja kertomustaiteellaan nuoren neuvostoliittolaisen kirjailijapolven eturiviin ja sai tunnustusta myös ulkomailla. Kirjallisuuslehti Novyi mir myöntää Juri Kazakov -palkinnon vuoden parhaasta novellista.
Teokset suomeksi

Hällä väliä, 1963
Syksy tammimetsissä, 1967
Jv

Jv tarkoittaa seuraavia:
Bearskin Airlines, IATA-koodi JV, lentoyhtiö
jaava, ISO 639-1 -koodi jv, kieli
jalkaväki, jv, aselaji.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jv”, voi hakea sivunnimihaulla, laajalla sivunnimihaulla tai tekstihaulla.
Julija Ivanova

| Mitalit | Mitalit | Mitalit |  |
| --- | --- | --- | --- |
|  Julija Ivanova |  Julija Ivanova |  Julija Ivanova |  |
Maa:   Venäjä
Naisten maastohiihto
| MM-kilpailut  | MM-kilpailut  | MM-kilpailut  |  |
|  Pronssia | Val di Fiemme 2013 | 4×5 km viesti |  |
Julija Anаtoljevnа Ivаnovа (ven. Юлия Анатольевна Иванова, s. 9. syyskuuta 1985 Sosnogorsk) on venäläinen uransa lopettanut maastohiihtäjä.
Ivanova teki debyyttinsä maailmancupissa Sveitsin Bernissä 4. joulukuuta 2004 vapaan hiihtotavan sprintissä. Hän sijoittui kilpailussa 41:nneksi. Ensimmäisen kerran hän pääsi pisteille Oberstdorfissa perinteisen hiihtotavan sprintissä 22. tammikuuta sijoittuen 20:nneksi. Ivanovan paras sijoitus maailmancupista on toinen, jonka hän on saavuttanut kahdesti. Lahden sekä Tukholman perinteisen hiihtotavan sprinteistä kaudella 2011–2012.
Ivanova on ollut MM-kilpailuissa kaksi kertaa. Oslossa 2011 hän oli yhdistelmäkilpailun 27:s ja parisprintin kymmenes. Val di Fiemmessä 2013 hän oli sprintin 18:s, yhdistelmäkilpailun 11:s ja 30 kilometrin 15:s. Viestissä hän oli mukana Venäjän pronssia voittaneessa joukkueessa. Sotšin olympialaisissa 2014 hän oli viestissä ja parisprintissä kuudes, 10 kilometrillä 17:s ja 30 kilometrillä 30:s.
Kansainvälinen hiihtoliitto FIS määräsi Ivanovan väliaikaiseen kilpailukieltoon joulukuussa 2016. Tällöin julkistetun McLarenin raportin mukaan hän oli käyttänyt Sotšin talviolympialaisten 2014 aikaan dopingia, mutta isäntämaan kisajärjestäjät olisivat vaihtaneet hänen näytteensä puhtaaseen.
Julija Eidenzon

Julija Eidenzon 2016
| Mitalit> Maa:   Venäjä.Naisten ammunta.MM-kilpailut  | Mitalit> Maa:   Venäjä.Naisten ammunta.MM-kilpailut  | Mitalit> Maa:   Venäjä.Naisten ammunta.MM-kilpailut  | Maa:   Venäjä> Naisten ammunta. |
| --- | --- | --- | --- |
|  Hopeaa | Plzeň 2008 | 10 m liikkuva maali |  |
|  Pronssia | Zagreb 2006 | 10 m liikkuva maali, joukkue |  |
|  Pronssia | Zagreb 2006 | 10 m liikkuva maali, sekajuoksut, joukkue |  |
Tyttöjen ammunta
| MM-kilpailut  | MM-kilpailut  | MM-kilpailut  |  |
|  Kultaa | Lahti 2002 | 10 m olympiakivääri, joukkue |  |
|  Kultaa | Lahti 2002 | 10 m olympiakivääri, sekajuoksut, joukkue |  |
|  Pronssia | Lahti 2002 | 10 m olympiakivääri, sekajuoksut |  |
Julija Eidenzon (ven. Юлия Эйдензон, s. 1982 Omsk) on venäläinen riistamaaliampuja.
Eidenzon on saavuttanut MM-kilpailuissa useita mitaleita. Tyttöjen sarjassa Lahdessa 2002 hän voitti kaksi joukkuekultaa ja henkilökohtaisen pronssin. Naisten sarjassa Eidenzon on saavuttanut kaksi joukkuepronssia Zagrebissa 2006 sekä henkilökohtaisen hopean Plzeňissä 2008.
Julia Dent Grant

| Julia Dent Grant |
| --- | --- |

Yhdysvaltain ensimmäinen nainen
 4. maaliskuuta 1869 – 4. maaliskuuta 1877  
Edeltäjä:  Eliza McCardle Johnson
Seuraaja:  Lucy Webb Hayes
Henkilötiedot
Syntynyt: 26. tammikuuta 1826 Saint Louis, Missouri, Yhdysvallat
Kuollut: 14. joulukuuta 1902 (76 vuotta) Washington DC, Yhdysvallat
Puoliso:  Ulysses S. Grant
Lapset:  Fredrick Ulysses, Jr. Nellie Jesse
Tiedot
 Nimikirjoitus
Julia Boggs Dent Grant  (26. tammikuuta 1826 – 14. joulukuuta 1902) oli Yhdysvaltain presidentti Ulysses S. Grantin puoliso ja siten Yhdysvaltojen ensimmäinen nainen vuosina 1869 – 1877.
Julia Boggs Dent kasvoi Etelävaltioiden tyypillisessä ympäristössä maatilalla lähellä St. Louisia. Tuleva presidentti oli hänen veljensä kurssitoveri West Pointin sotilasakatemiasta. Mies osallistui Meksikon sotaan ja Yhdysvaltojen sisällissotaan, ja palasi kotiin juhlittuna kenraalina. Presidenttikausi oli heidän elämänsä iloisinta aikaa, ennen ja jälkeen sitä Ulysses Grant koki epäonnistumisia liike-elämässä.
Aiheesta muualla

Wikimedia Commonsissa on kuvia tai muita tiedostoja aiheesta .
Judith Leyster

Omakuva suunnilleen vuonna 1630.
Judith Leyster (1609–1660) oli alankomaalainen taidemaalari, joka maalasi laatukuvia, asetelmia ja henkilökuvia. Hän oli Frans Halsin oppilas, ja seurasi taidokkaasti tämän käsitys- ja maalaustapaa. Leyster oli naimisissa vuodesta 1636 taidemaalari J. M. Molinaerin kanssa.
Aiheesta muualla

Kuvia tai muita tiedostoja aiheesta Judith Leyster Wikimedia Commonsissa
Juha Kinnunen (kävelijä)

Juha Kinnunen (s. 4. maaliskuuta 1972) on suomalainen kilpakävelijä. Hän edusti urallaan Raision Ryhtiä ja hänen valmentajanaan toimi Seppo Immonen. SM-kilpailuissa Kinnunen saavutti kaksi hopeaa ja kolme pronssia 20 kilometrin kävelyssä sekä neljä pronssia 50 kilometrin kävelyssä. Ulkoradoilla hän oli lisäksi voittamassa kahta kultaa 3 × 5 000 metrin kävelyviestissä. Sisäratojen SM-kilpailuista Kinnunen saavutti kolme pronssia 5 000 metrin kävelyssä.
Urheilu-uran lisäksi Kinnunen on toiminut myös valmentajana. Hänen valmennettavanaan on ollut muun muassa Heikki Kinnunen vuodesta 2001 lähtien.
José Lezama Lima

José Lezama Lima
José Lezama Lima (19. joulukuuta 1910 – 9. elokuuta 1976) oli kuubalainen kirjailija ja toisinajattelija.
Elämä

Lezama syntyi 19. joulukuuta 1910 Havannassa. Hänen isänsä oli sotilas. Lezama oli aktiivinen opiskelija-aikanaan ja hän osallistui poliittiseen liikkeeseen, jonka tarkoituksena oli kaataa Gerardo Machadon sotilasdiktatuuri. Valmistui juristiksi mutta ei hoitanut ammattiaan. Vuodesta 1929 Lezama asui Havannan vanhassa kaupungissa talossa, josta tuli kirjallisten piirien tärkeä keskus. Lezama oli naimisissa sihteerinsä Maria Luisa Bautistan kanssa. Avioliitto oli lapseton ja Lezamalla oli sen rinnalla toinen yksityiselämä, josta hänen runonsa kertovat paljaasti.
Lezama auttoi monia nuorempia kirjailijoita suoraan ja epäsuorasti, taloudellisesti ja taiteellisesti. Vaikka hän ei aina ollut samaa mieltä kirjallisesti kuin kollegansa, hän majoitti, ruokki ja tuki julkaisutoimintaa sellaisten poliittisesti epäsuosiossa olleiden kirjailijoiden kohdalla kuin Virgilio Piñera ja Reinaldo Arenas. Lezama perusti yhdessä José Rodriguez Feon kanssa kirjallisen aikakauslehden nimeltään Origenes, jolla oli suuri vaikutus Kuuban modernismissa. Monet myöhemmin kirjoina ilmestyneet teokset ovat ilmestyneet ensin tässä lehdessä.
Lezama sai Maldoror-palkinnon vuonna 1972. Hänen pääteoksensa Paradiso on saanut palkintoja Italiassa, Espanjassa ja Meksikossa.
Romaani Paradiso kertoo José Cemí-pojasta, jonka isä kuolee yllättäen ja tämän seurauksena José aikuistuu vauhdilla. Romaani sijoittuu 1900-luvun alkuun. Josélle Kuuba oli "paratiisisaari, jossa taikuus ja filosofia väänsivät vanhan Kuuban porvariston omituisen elämän entistäkin kummallisempiin muotoihin". José etsii isänsä jäljissä elämän arvoituksellisuutta syöksymällä aina uusiin ja uusiin seikkailuihin, tutkimalla seksuaalisuuden eri muotoja omassa lihassa ja antautumalla jokaiselle vastaantulijalle kuin tämä olisi hänelle määrätty kohtalo. Paradison kieltä ja esittämistapaa kutsutaan "barokkiseksi" sen tavattoman kielellisen runsauden, ylettömän ornamentiikan ja rehevän tyylilajien vaihtelun vuoksi. Teos muistuttaa Proustin tyyliä vaikka onkin vahvasti kuubalainen eikä lainkaan lihallisesti estynyt.
Lezama kuoli 9. elokuuta 1976 astman ja sydämen vajaatoiminnan seurauksena.
Teokset

Muerte de Narciso (runoja), 1937
Coloquio con Juan Ramón Jiménez, 1938
Enemigo Rumor (runoja), 1941
Aventuras Sigilosas (runoelma), 1945
La Fijeza (runoja), 1949
Arístides Fernández (esseitä), 1950
Analecta del Reloj (esseitä), 1953
La expresión americana (esseitä), 1969
Tratados en La Habana. (esseitä), 1958
Dador. (runoja), 1960
Antología de la poesía cubana, 1965
Órbita de Lezama Lima, 1966
Paradiso, 1966
Posible imagen de Lezama Lima, 1969
Esfera imagen. Sierpe de Don Luis de Góngora
Las imágenes posibles (esseitä), 1970
Poesía Completa, 1970
La cantidad hechizada (esseitä), 1970
Introducción a los vasos órficos, 1971
Las eras imaginarias (esseitä), 1971
Obras completas, 1975
Oppiano Licario, 1977
Fragmentos a su imán, (runoja) 1978
Julia Ducournau

| Julia Ducournau |
| --- | --- |
 Julia Ducournau Cannesin elokuvajuhlilla 2021.
Henkilötiedot
Syntynyt: 18. marraskuuta 1983 (ikä 40) Pariisi, Ranska
Ammatti:  elokuvaohjaaja, elokuvakäsikirjoittaja
Ohjaaja
Aktiivisena:  2011–
Tunnetuimmat ohjaukset:   Raw  Titane 
Palkinnot
 Kultainen palmu  2021 Titane 
Aiheesta muualla
IMDb 
Elonet
Allmovie
Julia Ducournau (s. 18. marraskuuta 1983 Pariisi) on ranskalainen elokuvaohjaaja ja -käsikirjoittaja, joka voitti vuonna 2021 toisella elokuvallansa Titane Cannesin elokuvajuhlien pääpalkinnon Kultaisen palmun.
Ducournau syntyi Pariisissa vuonna 1983. Hän myös kasvoi Pariisissa ja opiskeli käsikirjoittamista La Fémisissa, mistä hän valmistui vuonna 2008. Ennen ensimmäisen elokuvansa valmistumista Ducournau työskenteli story editorina ja käsikirjoituskonsulttina.
Ducournaun ensimmäinen elokuva oli lyhytelokuva Junior. Se kertoo tytöstä, joka saatuaan vatsaflunssan luo ihonsa käärmeen tavalla. Se esitettiin vuoden 2011 Cannesin elokuvajuhlien Kriitikoiden viikolla, missä se sai Petit Rail d’Or -palkinnon. Vuonna 2012 ensi-iltansa sai puolestaan televisioelokuva Mange, jonka pääosassa oli bulimiasta kärsinyt nainen, joka pyrki kostamaan collegessa häntä piinanneille.
Ducournaun ensimmäinen pitkä teatterielokuva oli vuonna 2016 ensi-iltansa saanut Raw. Sen keskeisin henkilö on 16-vuotias Justine, joka aloittaa opiskelut eläinlääketieteellisessä. Justine on kasvissyöjä, joka kuitenkin pakotetaan syömään jäniksen munuaisen, mistä hänelle syntyy halu kannibalismiin. Elokuva palkittiin Cannesin elokuvajuhlilla Fipresci-palkinnolla, ja Ranskassa se sai parhaan esikoisohjaajan Louis Delluc -palkinnon. Kansainvälistä huomiota elokuva sai kuitenkin Toronton elokuvajuhlilla, missä kaksi yleisön jäsentä pyörtyi sen esityksen aikana.
Ducournau aloitti Raw’n jälkituotantovaiheessa seuraavan elokuvansa suunnittelun. Titane sai ensi-iltansa vuoden 2021 Cannesin elokuvajuhlilla, missä se voitti juhlien pääpalkinnon Kultaisen palmun. Ducournau oli toinen nainen, joka voitti kyseisen palkinnon. Ensimmäinen oli ollut Jane Campion, joka palkittiin vuonna 1993 Pianosta. Titane kertoo nuoresta naisesta, joka tulee raskaaksi autolle. Hän on myös sarjamurhaaja, joka etsii turvaa työnarkomaanilta palomieheltä esittämällä tämän kadonnutta poikaa.
Filmografia

| 0 | 1 | 2 | 3 | 4 |
| --- | --- | --- | --- | --- |

| Vuosi | Nimi | Ohjaajana | Käsikirjoittajana | Huom. |
| 2011 | Junior |  |  | lyhytelokuva |
| 2012 | Mange |  |  | televisioelokuva; apulaisohjaajana |
| 2016 | Raw |  |  |  |
| 2021 | Servant |  |  | televisiosarja; 2 jaksoa |
| 2021 | Titane |  |  |  |
János Krizmanich

| Mitalit> Maa:   Unkari.Miesten telinevoimistelu. Olympialaiset  | Mitalit> Maa:   Unkari.Miesten telinevoimistelu. Olympialaiset  | Mitalit> Maa:   Unkari.Miesten telinevoimistelu. Olympialaiset  | Maa:   Unkari> Miesten telinevoimistelu. |
| --- | --- | --- | --- |
|  Hopeaa | Tukholma 1912 | Joukkuevoimistelu |  |
János Krizmanich (6. joulukuuta 1880 Sopron – 26. heinäkuuta 1944 Budapest) oli unkarilainen telinevoimistelija ja olympiamitalisti. Hän edusti seuratasolla budapestilaista BTC:tä.
Krizmanich osallistui olympialaisiin kerran, Tukholmassa 1912. Hän oli tuolloin henkilökohtaisessa kilpailussa 19. ja voimisteli maansa hopeaa voittaneessa joukkueessa.
János Köszeg

| János Köszeg> Transilvanian voivodi |
| --- | --- |
 1273  
Edeltäjä:  Miklós Geregye
Seuraaja:  Egidius Monoszló
Henkilötiedot
Kuollut: vuoden 1235 jälkeen
János Köszeg (unk. János) oli unkarilainen aatelinen, joka toimi Transilvanian voivodina vuonna 1273. Hänet nimitti tehtäväänsä Unkarin kuningas Ladislaus IV.
Josanne Lucas

| Mitalit> Maa:   Trinidad ja Tobago.Naisten yleisurheilu.MM-kilpailut  | Mitalit> Maa:   Trinidad ja Tobago.Naisten yleisurheilu.MM-kilpailut  | Mitalit> Maa:   Trinidad ja Tobago.Naisten yleisurheilu.MM-kilpailut  | Maa:   Trinidad ja Tobago> Naisten yleisurheilu. |
| --- | --- | --- | --- |
|  Pronssia | Berliini 2009 | 400 m aitajuoksu |  |
Josanne Lucas (s. 14. huhtikuuta 1984 Scarborough, Tobago) on trinidadtobagolainen yleisurheilija, jonka päälaji on 400 metrin aitajuoksu.
Helsingin MM-kilpailuissa Lucas karsiutui 400 metrin aitajuoksun alkuerissä. Pekingin olympialaisissa hän putosi 400 metrin aitajuoksun alkuerissä.
Lucas saavutti Berliinin MM-kilpailuissa 2009 pronssia 400 metrin aitajuoksussa ennätyksellään 53,20. Ennen vuotta 2009 hänen ennätyksensä oli 55,29. IAAF:n yleisurheilufinaalissa 2009 hän sijoittui kolmanneksi ajalla 54,31.
Henkilökohtaiset ennätykset

Lähde: IAAF